Babelscape/SREDFM huggingface dataset:
Shovel Headed Kill Machine

Το Shovel Headed Kill Machine είναι το έβδομο στούντιο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Nuclear Blast".

Ο δίσκος ηχογραφήθηκε το 2005 στο "Trident Studio" του Πασέκο της Καλιφόρνια και η μίξη του έγινε στο Ντέρμπι της Μεγάλης Βρετανίας. Κυκλοφόρησε και σε μορφή digipack με το bonus τραγούδι ""Purge The World".

Αυτό ήταν το πρώτο άλμπουμ των Exodus με τον Ρομπ Ντιουκς στα φωνητικά, τον Λι Άλτους στην κιθάρα και τον πρώην ντράμερ των Slayer και των Testament, Πολ Μπόσταφ.

Το "Shovel Headed Kill Machine"" πούλησε τρεις χιλιάδες αντίτυπα στις Ηνωμένες Πολιτείες την πρώτη εβδομάδα της κυκλοφορίας του ανεβαίνοντας στην 41η θέση των "Top Independent Albums" του Billboard, ενώ μέχρι τον Ιανουάριο του 2007 είχε πουλήσει πάνω από 23.000 αντίτυπα, μόνο στις Ηνωμένες Πολιτείες.
Σπόρτπλατς Ράιναου

Το Σπόρτπλατς Ράιναου είναι ποδοσφαιρικό γήπεδο στο Μπάλτσερς του Λίχτενσταϊν και είναι έδρα της ΦΚ Μπάλτσερς. Είναι το 2ο μεγαλύτερο στάδιο του Λίχτενσταϊν με χωρητικότητα 2.000 θέσεις. Το μήκος του αγωνιστικού χώρου είναι 105 m. και το πλάτος 68 m.

Κατηγορία:Στάδια ποδοσφαίρου στο Λίχτενσταϊν
Κατηγορία:Αθλητικές εγκαταστάσεις στο Λίχτενσταϊν
Κέιμαν Μπρακ

Το Κέιμαν Μπρακ (Αγγλικά: "Cayman Brac") είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 36 τ.χλμ. και 1.822 κατοίκους (1999). Κύριος οικισμός του νησιού είναι το West End.
No Sleep 'til Hammersmith

No Sleep 'til Hammersmith είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 27 Ιουνίου 1981 σε μορφή δίσκου βινυλίου μέσω της δισκογραφικής εταιρείας "Bronze Records".
Η ηχογράφηση του δίσκου έγινε κατά τη διάρκεια της σύντομης περιοδείας "Short, Sharp Pain In The Neck Tour", η οποία ξεκίνησε στις 27 Μαρτίου 1981 από το Νόρφολκ της Αγγλίας, για να συνεχίσει την επόμενη ημέρα στο Λιντς, στις συνέχεια στο Νιούκασλ για δύο βραδιές και να κλείσει στο Μπέλφαστ της Βορείου Ιρλανδίας, στις 3 Απριλίου.
Αρχικός σκοπός ήταν ο δίσκος να κυκλοφορήσει σαν διπλός, αλλά τα τραγούδια τα οποία ηχογραφήθηκαν δεν ήταν αρκετά. Το άλμπουμ έλαβε ιδιαίτερα θετικές κριτικές, με το "Allmusic" να του δίνει 4,5 αστέρια και το "Metal Archives" βαθμολογία 94%. Ο δίσκος ανέβηκε στην κορυφή των βρετανικών τσαρτ, ενώ η ζωντανή εκτέλεση του τραγουδιού "Motörhead" η οποία κυκλοφόρησε σε μορφή σινγκλ σχεδόν ταυτόχρονα με το δίσκο, ανέβηκε στο Top-10.
Το συγκεκριμένο άλμπουμ θεωρείται ένα από τα καλύτερα, ζωντανά ηχογραφημένα άλμπουμ του είδους. Το "Noisecreep" το περιέλαβε στη λίστα του με τα δέκα καλύτερα ζωντανά άλμπουμ του χέβι μέταλ, όπως και το περιοδικό "Hard Rock" στο δικό του Top-50, ενώ το "Metal Hammer" το τοποθέτησε στην 22η θέση των καλύτερων ζωντανών άλμπουμ.
Το ""No Sleep 'til Hammersmith" επανεκδόθηκε σε μορφή CD με τρία επιπλέον κομμάτια, τα "Over the Top", "Capricorn" και "Train Kept-a-Rollin' "", ενώ το 1991 η "Roadracer Records" το κυκλοφόρησε μαζί με το ΕΡ "The Golden Years".
Νίκος Σμαραγδής

Ο Νίκος Σμαραγδής (12 Φεβρουαρίου 1982, Θεσσαλονίκη) είναι Έλληνας πετοσφαιριστής που αγωνίζεται στη θέση του κεντρικού. Είναι ο μόνος Έλληνας πετοσφαιριστής που έχει κατακτήσει το Πρωτάθλημα Ελλάδας με τέσσερις διαφορετικές ομάδες. Την περίοδο 2017-18 αγωνίζεται στο Πρωτάθλημα ανδρών Volleyleague με τη φανελα του Ολυμπιακού Πειραιώς.
Μενέλαος Κοκκινάκης

Ο Μενέλαος Κοκκινάκης (21 Ιανουαρίου 1993, Αθήνα) είναι Έλληνας διεθνής πετοσφαιριστής. Έχει ύψος 1,93 μ. και αγωνίζεται στη θέση του λίμπερο στον Π.Α.Ο.Κ.
Λιτλ Κέιμαν

Το Λιτλ Κέιμαν (Αγγλικά: "Little Cayman") είναι νησί στην Καραϊβική, το οποίο ανήκει στο Βρετανικό Υπερπόντιο Έδαφος των Νήσων Κέιμαν. Έχει έκταση 26 τ.χλμ. και 115 κατοίκους (1999). Κύριος οικισμός του νησιού είναι η South Town.
Γιάννης Μάρκου

Ο Γιάννης Μάρκου (γεννημένος στις 10 Ιανουαρίου 1992 στην Αθήνα) είναι Έλληνας πετοσφαιριστής ο οποίος αγωνίζεται με τη φανέλα της Α.Ε.Κ. στην Α1 Εθνική κατηγορία των ανδρών, στη θέση του ακραίου.
Σωτήρης Σωτηρίου

Ο Σωτήρης Σωτηρίου (γεννημένος στις 20 Απριλίου 1986 στην Αθήνα) είναι Έλληνας πετοσφαιριστής που αγωνίζεται στη θέση του ακραίου/διαγώνιου.

<br>
Κώστας Χριστοφιδέλης

Ο Κώστας Χριστοφιδέλης (26 Ιουνίου 1977, Καβάλα) είναι Έλληνας διεθνής πετοσφαιριστής που αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του ακραίου.
Οι φανταρίνες

Οι φανταρίνες είναι ελληνική κωμική κινηματογραφική ταινία του 1979 σε σκηνοθεσία Ντίμη Δαδήρα, σενάριο Γιώργου Μυλωνά και με πρωταγωνιστές τους Ρένα Βλαχοπούλου και Ντίνο Ηλιόπουλο. Η παραγωγή ανήκει στη Γκρέκα Φιλμ και στον Μιχάλη Λεφάκη.
Γιώργος Στεφάνου

Ο Γιώργος Στεφάνου (Αθήνα, 12 Ιανουαρίου 1981) είναι Έλληνας διεθνής πετοσφαιριστής, που αγωνίζεται στον Παναθηναϊκό στη θέση του λίμπερο. Είναι ο μόνος παίκτης στην Ελλάδα που έχει κερδίσει το Κύπελλο με τέσσερις διαφορετικές ομάδες.
Νέος Άθως

Ο Νέος Άθως (αρχ. Ανακοπία, Τραχεῖα, Νηκοψία; αμπχ. "Афон Ҿыц", ρωσ. "Новый Афон", γεωργ. "ახალი ათონი") είναι η πόλη της Αμπχαζίας.

Στην Αμπχαζία, βρίσκεται ένα πανέμορφο μοναστήρι, ο Νέος Άθως. Η μονή κτίστηκε στο όνομα του Απόστολου Σίμωνα του Κανανίτη από αγιορείτες μοναχούς, το 1879. Ήταν μοναχοί της μονής του Αγίου Παντελεήμονα του Αγίου Όρους, οι οποίοι έφτασαν στον Καύκασο του Ευξείνου Πόντου, το 1874.
Ασημάκης Ζαΐμης

Ο Ασημάκης Ζαΐμης υπήρξε αγωνιστής του '21, πολιτικός και φιλικός. Ήταν μέλος της ιστορικής οικογένειας Ζαΐμη από την Κερπινή των Καλαβρύτων.
Αλένκα Μπράτουσεκ

Η Αλένκα Μπράτουσεκ ("Alenka Bratušek", 31 Μαρτίου 1970) είναι Σλοβένα πολιτικός, πρώην πρωθυπουργός της Σλοβενίας (από τις 20 Μαρτίου 2013 ως τις 18 Σεπτεμβρίου 2014), η πρώτη γυναίκα πρωθυπουργός στην ιστορία της χώρας. Από τον Νοέμβριο του 2014 θα αναλάβει τη θέση μιας εκ των Αντιπροέδρων της Ευρωπαϊκής Επιτροπής, υπεύθυνης για θέματα Ενεργειακής Ενοποίησης. 

Πριν ασχοληθεί με την πολιτική, η Μπράτουσεκ υπηρέτησε σε ανώτατες θέσεις του Υπουργείου Οικονομικών της χώρας, ενώ μεταξύ του Ιανουαρίου του 2013 και του Απριλίου του 2014 υπήρξε η προσωρινή πρόεδρος του πολιτικού κόμματος Θετική Σλοβενία.
The Times

Η The Times, αναφερόμενοι στα ελληνικά και ως Τάιμς του Λονδίνου ή απλά Τάιμς, είναι Βρετανική ημερήσια ειδησεογραφική εφημερίδα με έδρα το Λονδίνο. Ιδρύθηκε την πρωτοχρονιά του 1785 στο Λονδίνο με το όνομα The Daily Universal Register. Μαζί με την αδελφική της έκδοση "The Sunday Times", την κυριακάτικη έκδοση, ανήκει σήμερα στον Αμερικανικό εκδοτικό όμιλο News Corporation του επιχειρηματία Ρούπερτ Μέρντοχ.
Ταξίδι στη Χώρα των Θαυμάτων

Το Ταξίδι στη Χώρα των Θαυμάτων (ιαπωνικά: 千と千尋の神隠し, Χέπμπορν: "Sen to Chihiro no Kamikakushi", αγγλικά: Spirited Away) είναι ιαπωνική ταινία anime του Χαγιάο Μιγιαζάκι. Η παραγωγή της ταινίας έγινε από το Studio Ghibli, το 2001. Η ταινία έχει βραβευθεί, μεταξύ άλλων, με Όσκαρ Καλύτερης Ταινίας Κινουμένων Σχεδίων για το 2002 και Χρυσή Άρκτο στο Διεθνές Φεστιβάλ Κινηματογράφου Βερολίνου την ίδια χρονιά (μαζί με το Ματωμένη Κυριακή του Πωλ Γκρίνγκρας), ενώ έχει χαρακτηριστεί από το Βρετανικό Ινστιτούτο Κινηματογράφου ως μια από τις "«50 ταινίες που κάποιος πρέπει να δει μέχρι την ηλικία των 14 χρόνων»", τοποθετώντας την πρώτη στη σχετική λίστα. Στην ελληνική μεταγλωττισμένη κοπια, την σκηνοθεσία διαλόγων καθως και την προσαρμογή του κειμένου έχει κάνει ο Πέτρος Δαμουλής.
Η βίλλα των οργίων

Το Η βίλλα των οργίων είναι ελληνική κινηματογραφική κωμωδία του 1964 σε σκηνοθεσία Ντίνου Δημόπουλου, με πρωταγωνιστές τους Λάμπρο Κωνσταντάρα και Κάκια Αναλυτή το οποίο είχε αρχικά παιχτεί ως θεατρικό έργο από το ζεύγος Αναλυτή - Ρηγόπουλου με μεγάλη επιτυχία. Το σενάριο της ταινίας βασίστηκε στο ομώνυμο θεατρικό έργο του Γεράσιμου Σταύρου.
Μαίρη Βιδάλη

Η Μαίρη Βιδάλη (Αθήνα 1 Aυγούστου 1955-) με καταγωγή από Τήνο, Κωνσταντινούπολη και Μικρά Ασία, είναι Ελληνίδα ηθοποιός. Αποφοίτησε από το Pierce College, σπούδασε στην δραματική σχολή του Πέλου Κατσέλη και στο Οικονομικό Τμήμα της Νομικής του Πανεπιστημίου Αθηνών. Είναι μητέρα 3 παιδιών. Το 1976 εξελέγη Μις Ελλάς και 3η Μις Κόσμος Μάγια στο Πουέρτο Ρίκο. Το 1977 ξεκινά την καριέρα της πρωταγωνιστώντας στο θέατρο, τον κινηματογράφο και την τηλεόραση. Έχει σκηνοθετήσει Λόρκα, Ίψεν, Σκριμπ, Μπομαρσέ και Ευριπίδη. Έχουν εκδοθεί μεταφράσεις της σε θεατρικά έργα και 4 ποιητικές συλλογές. Υπήρξε δημοτική σύμβουλος Κηφισιάς, περιφερειακός σύμβουλος και αντιπεριφερειάρχης Πολιτισμού Αττικής. Έχει βραβευτεί για την πορεία της στο θέατρο από δήμους, συλλόγους και από το φεστιβάλ Πάτρας. Το 2002 ίδρυσε την ΑΜΚΕ Διάχρονο και το 2010 απέκτησε την δική της θεατρική στέγη. Σταθμοί στην πορεία του Διάχρονου η ΦΑΙΔΡΑ του Ρακίνα σε δική της μετάφραση, σκηνοθεσία Κώστα Αρζόγλου και μουσική Μίκη Θεοδωράκη (Ηρώδειο 2003, αρχαίο θέατρο Εφέσου 2004, διεθνές φεστιβάλ Τίργκου Μούρες Ρουμανία 2005, εθνικό θέατρο Άμπου Ντάμπι Εμιράτα 2005), το πρόγραμμα Κάστρια του ΥΠΠΟ, σε δική της εισήγηση με την ΘΕΟΦΑΝΩ του Άγγελου Τερζάκη, η πρώτη δίγλωσση παράσταση αρχαίου δράματος (ελληνικά - αλβανικά) με την ΛΥΣΙΣΤΡΑΤΗ του Αριστοφάνη, διάκριση στο διεθνές φεστιβάλ Βουθρωτού 2005, η σύζευξη θεάτρου και όπερας στην διασκευή της Η ΚΥΡΙΑ ΜΕ ΤΑΣ ΚΑΜΕΛΙΑΣ vs ΤΡΑΒΙΑΤΑ, η πρόταση και παρουσίαση σε παγκόσμια πρώτη του προγράμματος "Κωφοί και ακούοντες στο αρχαίο δράμα" με τις ΤΡΩΑΔΕΣ του Ευριπίδη 2015 υπό την αιγίδα της Περιφέρειας Κρήτης (έγινε αφορμή μελέτης από Άγγλους θεατρολόγους, η θεατρική βιογραφία της ηρωίδας Λέλας Καραγιάννη, στο ομώνυμο έργο του Γιώργου Α. Χριστοδούλου, 1ο βραβείο ερμηνείας μονολόγου Κορφιάτικα 2017. Καθώς και το βραβείο "Άννα Συνοδινού" για την προσφορά της στην Τοπική Αυτοδιοίκηση.
Σταντ Ζοφρουά-Γκισάρ

Το Σταντ Ζοφρουά-Γκισάρ είναι ποδοσφαιρικό γήπεδο στο Σαιντ-Ετιέν στη Γαλλία και έδρα της ΑΣ Σαιντ-Ετιέν .
Σαντζάκι των Σκοπίων

thumb|150px|Βιλαέτι Κοσσυφοπεδίου 1881-1912
Το σαντζάκι των Σκοπίων (τουρκικά: Üsküb Sancağı) ήταν σαντζάκι της Οθωμανικής Αυτοκρατορίας με διοικητικό κέντρο την πόλη των Σκοπίων.

Τα Σκόπια καταλήφθηκαν από τους Οθωμανούς στις 6 Ιανουαρίου του 1392 και πρώτος διοικητής της περιοχής έγινε ο Πασάς Γιγκίτ Μπέης. Με τη δημιουργία του το Σαντζάκι Σκοπίων έγινε τμήμα στην αρχή του βραχύβιου Βιλαετίου του Πρίζρεν και οριστικά του Βιλαετίου του Κοσσυφοπεδίου, του οποίου τα Σκόπια για ένα διάστημα υπήρξαν και πρωτεύουσα του, της οθωμανικής Επαρχίας της Ρούμελης. Μετά τους βαλκανικούς πολέμους του 1912-13 και την πτώση της Οθωμανικής Αυτοκρατορίας το Σαντζάκι των Σκοπίων καταλύθηκε.
Μάικλ Ολαϊτάν

Ο Μάικλ Ολαϊτάν (γεννημένος την Πρωτοχρονιά του 1993 στην πόλη Τζος της Νιγηρίας) είναι Νιγηριανός διεθνής ποδοσφαιριστής.
Ντόρα η Μικρή Εξερευνήτρια

Η Ντόρα η Μικρή Εξερευνήτρια είναι αμερικανική τηλεοπτική σειρά κινουμένων σχεδίων για παιδιά προσχολικής ηλικίας. Η Ντόρα είναι Λατίνα.
Πιερ Ισά

Ο Πιερ Ισά (γεννημένος στις 11 Σεπτεμβρίου 1975 στην πόλη Γκέρμιστον της Νοτίου Αφρικής) είναι Νοτιοαφρικανός, με καταγωγή από τον Λίβανο, πρώην διεθνής ποδοσφαιριστής και νυν αθλητικός διευθυντής του Ολυμπιακού Πειραιώς.
Θανάσης Τσαλταμπάσης

Ο Θανάσης Τσαλταμπάσης (Θεσσαλονίκη, 15 Δεκεμβρίου 1981) είναι Έλληνας ηθοποιός του θεάτρου, της τηλεόρασης και του κινηματογράφου.
Χαν Γκαν

Ο Χαν Γκαν (κινέζικα: "韩干/韓幹", 706 - 783) ήταν Κινέζος ζωγράφος της δυναστείας Τανγκ.

Προέρχονταν από φτωχή οικογένεια από την Τσανγκ Αν (σημερινή Σιάν) ή από την νταϊλάνγκ (σημερινή Καϊφένγκ). Σε νεαρή ηλικία αναγνωρίστηκε από έναν ποιητή, τον Γουάνγκ Βέι, ο οποίος χρηματοδότησε τον Χαν στην εκμάθηση τεχνών. Μετά τις σπουδές του ο Χαν Γκαν έγινε ζωγράφος στην αυλή του αυτοκράτορα.

Ο Χαν ζωγράφισε πολλά πορτρέτα και πίνακες βουδιστικού θέματος. Ωστόσο έγινε γνωστός για τους πίνακες του που απεικονίζουν άλογα. Έχει τη φήμη ότι ήταν σε θέση όχι μόνο να απεικονίζει το φυσικό σώμα του αλόγου, αλλά και το πνεύμα του. Η φήμη του αυξήθηκε και ξεπέρασε εκείνη του δασκάλου του.
Peace Sells... but Who's Buying?

Το Peace Sells... but Who's Buying?! είναι το δεύτερο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε τον Ιούλιο του 1986 από την "Capitol Records". Στις 27 Ιουλίου 2004, ο δίσκος επανεκδόθηκε με τέσσερα επιπλέον κομμάτια, ενώ τον Ιούλιο του 2011 κυκλοφόρησε η επετειακή, διπλή έκδοση για τα 25 χρόνια από την αρχική έκδοση του άλμπουμ.
Δημήτρης Μελισσανίδης

Ο Δημήτρης Μελισσανίδης (Νίκαια, 8 Μαρτίου 1951) είναι Έλληνας εφοπλιστής, επιχειρηματίας και μεγαλομέτοχος των ΟΠΑΠ και Aegean Marine Petroleum, η οποία είναι εισηγμένη στο χρηματιστήριο της Νέας Υόρκης. Αποτελεί επίσης τη μεγαλύτερη εταιρεία πετρελαίου στην Ελλάδα με σημαντικό ρόλο στα Βαλκάνια και τη βόρεια Αφρική.
Χοάν Βερδού

Ο Χοάν Βερδού ή Ζοάν Βερδού είναι Ισπανός ποδοσφαιριστής γεννημένος στη Βαρκελώνη στις 5 Μαΐου 1983 και αγωνίζεται στην κινεζική Qingdao Huanghai.
Γουλιέλμος B΄ των Αθηνών

Ο Γουλιέλμος B΄ των Αθηνών ("Guillermo II de Atenas", 1312 – 22 Αυγούστου 1338) Ιταλό-ισπανικής καταγωγής ήταν Βασιλιάς της Σικελίας (1337 - 1338), Δούκας των Αθηνών (1317 - 1338) και Δούκας των Νέων Πατρών (1319 - 1338). Ο Γουλιέλμος B΄ των Αθηνών ήταν ο τρίτος γιος του Φρειδερίκου Β΄ της Σικελίας και της Ελεονώρας του Ανζού, τρίτης κόρης του Βασιλιά της Νεαπόλεως Καρόλου του Χωλού και της Μαρίας της Ουγγαρίας. Ο παππούς του ήταν ο Πέτρος Γ΄ της Αραγωνίας Βασιλιάς της Αραγωνίας (1276 - 1285), Βασιλιάς της Βαλένθιας (1276 - 1285), Κόμης της Βαρκελώνης (1276 - 1285) και Βασιλιάς της Σικελίας (1282 - 1285).
Πατρίκιος Κωστής

Ο Πατρίκιος Κωστής (Αθήνα 1980) είναι Έλληνας ηθοποιός. Έγινε γνωστός ως «ο ψηλός» στην επιτυχημένη τηλεοπτική σειρά "Στο Παρά 5" και ως ο Θέμης ο καφετζής στην τηλεοπτική διαφήμιση του καφέ Λουμίδης.

Είναι απόφοιτος της Δραματικής Σχολής Βεάκη, ενώ έχει παρακολουθήσει μαθήματα υποκριτικής με τον Γιάννη Μαργαρίτη και Commedia de l' Arte με την Αθηνά Κεφαλά.

Επίσης έχει σπουδάσει βρεφονηπιοκόμος και τα τελευταία χρόνια διδάσκει θεατρικό παιχνίδι στην Ε' και ΣΤ' Δημοτικού στα Εκπαιδευτήρια Κωστέα-Γείτονα.
Μονή Βροντά

Η Μονή Βροντά ή Παναγία Βροντιανή ή Παναγία Βροντιανής ή Παναγία Κοκκαριανής ή απλώς Μονή Βροντά είναι παλαιό μοναστήρι της Σάμου, κοντά στο χωριό των Βουρλιωτών της δημοτικής ενότητας Βαθέος. Διοικητικά ανήκει στον δήμο Σάμου της Περιφερειακής Ενότητας Σάμου. Σύμφωνα με την απογραφή του 2011, έχει 16 κατοίκους. Εορτάζει στις 8 Σεπτεμβρίου.
Αλεξάντερ Βέντσελ

Ο Αλεξάντερ Βέντσελ είναι πρώην Σλοβάκος ποδοσφαιριστής, γεννημένος στις 2 Μαρτίου 1967 στην Μπρατισλάβα. Έχει ύψος 1,89 μέτρα και βάρος 80 κιλά, ενώ αγωνιζόταν στην θέση του τερματοφύλακα.
Γκόμα

<br>


Η Γκόμα είναι πόλη της ανατολικής Λαϊκής Δημοκρατίας του Κονγκό, στα σύνορα της χώρας με την Ρουάντα, δίπλα στην πόλη Γκισένι της δεύτερης. Βρίσκεται στην βόρεια όχθη της λίμνης Κίβου, 13 με 18 χιλιόμετρα νοτίως του κρατήρα του ενεργού ηφαιστείου του όρους Νιραγκόνγκο. Είναι πρωτεύουσα της επαρχίας του Βόρειου Κίβου. 

Η Γκόμα, τα πρόσφατα χρόνια της ιστορίας της, γνώρισε μεγάλες καταστροφές, τόσο από τις εκρήξεις του Νιραγκόνγκο (1977 και 2002) όσο και από τα γεγονότα της Γενοκτονίας της Ρουάντα, τους δύο πολέμους του Κονγκό και τα γεγονότα της εξέγερσης των Μ23, όταν και κατελήφθη από τους αντάρτες του κινήματος (2012). Επιπλέον, οι κάτοικοί της κινδυνεύουν άμεσα τόσο από μια νέα πιθανή έκρηξη του Νιραγκόνγκο, ενός από τα πιο ενεργά ηφαίστεια της Γης, όσο και από μια πιθανή λιμνική έκρηξη, η οποία θα μπορούσε να απελευθερώσει αέρια (μεθάνιο και διοξείδιο του άνθρακα) τα οποία βρίσκονται συγκεντρωμένα σε τεράστιες ποσότητες στα νερά της λίμνης Κίβου.

Στην Γκόμα κατοικούν περίπου 1 εκατομμύριο κάτοικοι, πολλοί από τους οποίους είναι πρόσφυγες από τα γύρω μέρη.
Αρχαία Πάλη

Η αρχαία Πάλη ήταν μία από τις τέσσερις πιο σημαντικές πόλεις κράτη, που άκμασαν στην Κεφαλονιά (Πάλη, Κράνη, Σάμη, Πρόννοι).
Κουκόι Σανιάνγκ

Ο Κουκόι Σανιάνγκ ("Kukoi Samba Sanyang", 1952 – 18 Ιουνίου 2013) ήταν στρατιωτικός από την Γκάμπια. Το καλοκαίρι του 1981 ηγήθηκε εξέγερσης εναντίον της δημοκρατικά εκλεγμένης κυβέρνησης του προέδρου Ντάουντα Τζαγουάρα.
Ιωάννης Παπαμαστοράκης

Ο Ιωάννης Παπαμαστοράκης (σκοτώθηκε στις 17 Ιουνίου 1878) ήταν Έλληνας οπλαρχηγός του 19ου αιώνα. Καταγόταν από τη Βιάννο και ανέλαβε την αρχηγία του ανατολικού τμήματος της επαρχίας Βιάννου.
Ελεύθερες Γαλλικές Δυνάμεις

Οι Ελεύθερες Γαλλικές Δυνάμεις (FFL) ήταν η ονομασία που δόθηκε στις ένοπλες δυνάμεις που πρόσκειντο στην Ελεύθερη Γαλλία.
Αρτέμης

Ο Αρτέμης είναι θαλάσσιο πελαγικό πτηνό της οικογενείας των Ρινοτρυπιδών, που απαντά στον ελλαδικό χώρο. Η επιστημονική ονομασία του είδους είναι "Calonectris diomedea" και δεν περιλαμβάνει υποείδη (μονοτυπικό).
Γιάννης Βούρος

Ο Γιάννης Βούρος (Αθήνα, 23 Ιουνίου 1955 ) είναι Έλληνας ηθοποιός, σκηνοθέτης, συγγραφέας, σεναριογράφος και πολιτικός.
Μόντε Κασίνο

:"Για πληροφορίες σχετικά με την ομώνυμη μάχη του Β΄ Παγκοσμίου Πολέμου, δείτε Μάχη του Μόντε Κασίνο."

Το Μόντε Κασίνο είναι βραχώδης λόφος ο οποίος βρίσκεται σε απόσταση περίπου 130 χιλιομέτρων νοτιοανατολικά της Ρώμης, στην Ιταλία, ενώ βρίσκεται σε απόσταση περίπου δύο χιλιομέτρων στα δυτικά της πόλης του Κασίνο (το ρωμαϊκό "Casinum" το οποίο βρισκόταν στην κορυφή ενός λόφου) και σε υψόμετρο 520 μέτρων. Ο Άγιος Βενέδικτος εκ Νουρσίας ίδρυσε το πρώτο του μοναστήρι, την πηγή του Τάγματος των Βενεδικτίνων, σε αυτό το σημείο κατά το 529. Ήταν, επίσης, η περιοχή διεξαγωγής της Μάχης του Μόντε Κασίνο το 1944, οπότε το κτήριο της μονής καταστράφηκε από τους βομβαρδισμούς των Συμμάχων και ξαναχτίστηκε μετά τον πόλεμο. Ο χώρος έχει επισκεφτεί αρκετές φορές από τους Πάπες και άλλους υψηλόβαθμους κληρικούς, συμπεριλαμβανομένης μιας επίσκεψης του Πάπα Βενέδικτου ΙΣΤ΄ τον Μάιο του 2009. Το μοναστήρι είναι ένα από τις λιγοστές εναπομείναντες ηγουμενικές περιφέρειες εντός της Ρωμαιοκαθολικής Εκκλησίας. Μέχρις ότου η παραίτησή του γίνει αποδεκτή από τον Πάπα Φραγκίσκο στις 12 Ιουνίου 2013, Περιφερειακός Ηγούμενος του Μόντε Κασίνο ήταν ο Πιέτρο Βιτορέλι.
Δημήτριος Αλιπράντης

Ο Δημήτριος Αλιπράντης του Νικήτα (21 Νοεμβρίου 1909, Πάρος – 6 Νοεμβρίου 1990) υπήρξε Έλληνας πολιτικός, επί σειρά ετών βουλευτής και τέλος υφυπουργός. Ήταν παντρεμένος με τη Ματίνα Στυλιανού και απέκτησαν 2 γιους.
Παγκόσμιο Κύπελλο Συλλόγων 2013

To Παγκόσμιο Κύπελλο Συλλόγων 2013 (επισήμως: "FIFA Club World Cup Morocco 2013 presented by Toyota") ήταν μία ποδοσφαιρική διοργάνωση που διεξήχθη από τις 11 έως τις 21 Δεκεμβρίου 2013. Ήταν η 10η διοργάνωση του Παγκοσμίου Κυπέλλου Συλλόγων της FIFA, στην οποία συμμετείχαν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση διεξήχθη στο Μαρόκο. Τροπαιούχος ανεδείχθη η γερμανική Μπάγερν Μονάχου που κέρδισε στον τελικό με 2-0 τη μαροκινή Ράζα Καζαμπλάνκα.
Μπομπ Ντέισλι

Ο Μπομπ Ντέισλι ("πλήρες αγγλ. όνομα Robert John Daisley") είναι Αυστραλός μπασίστας της χαρντ ροκ και χέβι μέταλ μουσικής σκηνής, ο οποίο είναι γνωστός για τη συνεργασία του με τα συγκροτήματα των Rainbow, Uriah Heep, Ozzy Osbourne και Γκάρι Μουρ.
Κορομπίλι

Το Κορομπίλι είναι βουνό του νομού Βοιωτίας, με μέγιστο ύψος τα 908 μέτρα. Στις δυτικές υπώρειες του ήταν χτισμένη η αρχαία πόλη Σίφαι η σημερινή Αλυκη Ανατολικά του βουνού βρίσκεται η παραλία της Λιβαδόστρας η αρχαία Κρευση.
Αιμόπτυση

Αιμόπτυση είναι το φτύσιμο αίματος ή αιμόφυρτων πτυέλων από τους βρόγχους, το λάρυγγα, την τραχεία ή τον πνεύμονα.

Η προέλευση του αίματος μπορεί να γίνει με την Η θεραπεία της αιμόπτυσης εξαρτάται από την αιτία που την προκαλεί.
Πριμέρα Β Νασιονάλ

Η Πριμέρα Β Νασιονάλ (ισπανικά: "Primera B Nacional") αποτελεί τη δεύτερη κατά σειρά εθνική κατηγορία ποδοσφαίρου ανδρών της Αργεντινής. Διοργανώνεται από την Ομοσπονδία Ποδοσφαίρου Αργεντινής (AFA). Συμμετέχουν 20 σύλλογοι και διεξάγεται κατά τα ευρωπαϊκά πρότυπα, δηλαδή τους ενός πρωταθλήματος δύο γύρων ανά αγωνιστική περίοδο, το οποίο ξεκινά το Σεπτέμβριο και τελειώνει τον Ιούνιο.
MedlinePlus

Το MedlinePlus είναι δωρεάν ιστότοπος ο οποίος προσφέρει πληροφορίες πάνω σε θέματα υγείας και ιατρικής για ασθενείς και οικογένειες ασθενών. Ο ιστότοπος περιέχει πληροφορίες από την Εθνική Βιβλιοθήκη Φαρμάκων των ΗΠΑ, τα Εθνικά Ινστιτούτα Υγείας των ΗΠΑ καθώς και από άλλες κρατικές υπηρεσίες και οργανισμούς υγείας των ΗΠΑ.

Τη διαχείριση του ιστότοπου έχει η Εθνική Βιβλιοθήκη Φαρμάκων των ΗΠΑ. Τα άρθρα είναι γραμμένα στην Αγγλική ενώ ένα μέρος πληροφοριών είναι διαθέσιμο και στην Ισπανική.
C/1887 B1

O C/1887 B1, γνωστός και ως "Μέγας Νότιος Κομήτης του 1887" ή το "Ακέφαλο Θαύμα", είναι κομήτης ο οποίος παρατηρήθηκε τον Ιανουάριο του 1887 από το νότιο ημισφαίριο. Αν και ο κομήτης δεν παρατηρήθηκε για αρκετό χρονικό διάστημα για να προσδιοριστεί η τροχιά του, είναι πολύ πιθανό αν είναι μέλος της οικογένειας κομητών Κρόιτς. Είναι χαρακτηριστικό ότι υπάρχαν πολύ λίγες παρατηρήσεις της κεφαλής ή του πυρήνα του κομήτη, και γι΄αυτό το λόγο αποκαλείται το «Ακέφαλο Θαύμα».
Σπύρος Ιακωβίδης

Ο Σπύρος Ιακωβίδης (Αθήνα, 1922 - 16 Ιουνίου 2013) ήταν προϊστορικός αρχαιολόγος, καθηγητής πανεπιστημίου και ακαδημαϊκός. Θεωρείται ένας από τους σημαντικότερους Έλληνες αρχαιολόγους της γενιάς του, με σημαντικό ανασκαφικό έργο και τεράστια συμβολή στη μελέτη, ειδικότερα, του Μυκηναϊκού πολιτισμού. Ήταν παντρεμένος με τη συγγραφέα Αθηνά Κακούρη.
Θυμόλη

Θυμόλη είναι μια οργανική ένωση, συστατικό των αιθέριων ελαίων πολλών φυτών (κυρίως ειδών θυμαριού και ρίγανης). Η θυμόλη δίνει στα φυτά στα οποία συναντάται το χαρακτηριστικό άρωμα θυμαριού.
C/1880 C1

Ο C/1880 C1, γνωστός και ως ο "Μέγας Νότιος Κομήτης", είναι κομήτης με πολύ μικρό περιήλιο, μόλις 0,0055 ΑΜ από το κέντρο του Ήλιου και περίπου 200.000 χιλιόμετρα από την επιφάνειά του. Ο κομήτης ήταν ένας από τους πρώτους που βρέθηκαν ότι ανήκουν στην οικογένεια κομητών Κρόιτς, οι οποίοι είναι όλοι κομήτες με πολύ μικρό περιήλιο και θεωρούνται ότι προέρχονται από την διάσπαση ενός και μόνο κομήτη. Ο C/1880 C1 θεωρείται ότι αποσπάστηκε από τον C/1843 D1, ο οποίος είναι γνωστός ως ο Μέγας Κομήτης του 1843, μετά το προηγούμενο πέρασμα του τελευταίου από το περιήλιο. Η ομοιότητα της τροχιάς αυτών των δύο ήταν τέτοια ώστε ο κομήτης του 1880 να θεωρηθεί ότι ήταν η επιστροφή του 1843, αν και δεν ήταν το ίδιο λαμπρός.

Ο κομήτης παρατηρήθηκε για πρώτη φορά την 1η Φεβρουαρίου 1880, ενώ τις 2 η ουρά του είχε μήκος 20 μοίρες και τις 5 με 6 του ίδιου μήνα 50 με 60 μοίρες. Η κεφαλή του ήταν μικρή και μετά τις 13 Φεβρουαρίου ήταν πολύ δύσκολο να παρατηρηθεί. Ο κομήτης εξαφανίστηκε πριν τις 20 Φεβρουαρίου.
Ντέιβιντ Τένναντ

O Ντέιβιντ Τένναντ ("David Tennant", 18 Απριλίου 1971) είναι Σκωτσέζος ηθοποιός. Το πραγματικό όνομα του είναι Τζον ΜακΝτόναλντ (David John McDonald). Εκτός από το θεατρικό έργο του ο Τένναντ είναι ιδιαίτερα γνωστός και για τον ρόλο του ως η δεύτερη ενσάρκωση του "Δόκτωρ" (Doctor) στην τηλεοπτική σειρά επιστημονικής φαντασίας του καναλιού BBC Doctor Who, καθώς και για τον πρωταγωνιστικό ρόλο του στην τηλεοπτική σειρά Casanova το 2005 αλλά και ως Barty Crouch Jr., στην ταινία Ο Χάρι Πότερ και το Κύπελλο της Φωτιάς επίσης το 2005. Το 2015 έπαιξε το ρόλο του Kilgrave στη σειρά του Netflix Τζέσικα Τζόουνς.
Ξενοφών ο Κορίνθιος

Με το όνομα Ξενοφών ο Κορίνθιος "(Ξενοφῶν ἐξ Κορίνθου)" αναφέρεται αρχαίος ολυμπιονίκης από την Κόρινθο, ο οποίος νίκησε το 464 π.Χ. κατά την 79η Ολυμπιάδα στα αγωνίσματα του πένταθλου και του σταδίου.
The Sims 4

Το The Sims 4 είναι βιντεοπαιχνίδι προσομοίωσης ζωής που ανήκει στη σειρά "The Sims". Η Electronic Arts ανακοίνωσε το παιχνίδι στις 6 Μαΐου, 2013, και κυκλοφόρησε για Microsoft Windows στις 2 Σεπτεμβρίου 2014. Η Mac έκδοση κυκλοφόρησε μόνο σε ψηφιακή μορφή λίγους μήνες μετά, στις 17 Φεβρουαρίου 2015.Η έκδοση του παιχνιδιού για κονσόλες κυκλοφόρησε στις 14 Νοεμβρίου 2017. 

Το παιχνίδι έχει την ίδια έννοια όπως και ο προκάτοχός του, το "The Sims 3". Οι παίκτες ελέγχουν τους Sims σε διάφορες δραστηριότητες και διαμορφώνουν τις σχέσεις τους. Το παιχνίδι, όπως και τα υπόλοιπα της σειράς, δεν έχει ένα ορισμένο τελικό στόχο. Τα Δημιουργία Sim και Λειτουργία Κατασκευής έχουν επανασχεδιαστεί ώστε να επιτρέπουν μεγαλύτερη ευελιξία κατά τη δημιουργία του περιεχομένου του παιχνιδιού. Η συναισθηματική κατάσταση διαδραματίζει μεγαλύτερο ρόλο σε σχέση με τα προηγούμενα παιχνίδια της σειράς, με επιπτώσεις στην κοινωνική αλληλεπίδραση και την προσωπικότητα.
Bugatti EB110

Η Bugatti EB110 ήταν ένα σπορ υπεραυτοκίνητο (supercar) υψηλών επιδόσεων και, ταυτόχρονα, το πρώτο αυτοκίνητο που αναβίωσε την αυτοκινητοβιομηχανία Bugatti, μετά τη διακοπή της το 1963. Κατασκευάστηκε από το 1991 έως το 1995, σε μόλις 126 αντίτυπα πολιτικής έκδοσης, συν 13 πρωτότυπα, φτάνοντας έτσι τα 139 αντίτυπα.
Ρία Όομεν

Η Ρία Όομεν (Ria Oomen-Ruijten), Ολλανδή πολιτικός και μέλος του Ευρωπαϊκού Κοινοβουλίου, γεννήθηκε στις 6 Σεπτεμβρίου 1950 στην πόλη Echt του Limburg. Είναι μέλος της Χριστιανοδημοκρατικής Έκκλησης (CDA), μέλος του πολιτικού γραφείου του Ευρωπαϊκού Λαϊκού Κόμματος (Χριστιανοδημοκράτες), μέλος στην επιτροπή Εξωτερικών Υποθέσεων του Ευρωπαϊκού Κοινοβουλίου και αναπληρωματικό μέλος της Επιτροπής Απασχόλησης και Κοινωνικών Υποθέσεων.

Παλαιότερα, η Ρία Όομεν υπήρξε μέλος του Ολλανδικού Κοινοβουλίου (Ιούνιος 1981-Σεπτέμβρης 1989). Ασχολήθηκε κυρίως με τις κοινωνικές υποθέσεις.

Από τον Μάιο του 1985, η Ρία Όομεν ήταν πρόεδρος του Ολλανδικού Ιδρύματος για τα Συμβούλια Καταγγελίας Καταναλωτών (De Geschillencommissie). Το Ίδρυμα ασχολείται με τις καταγγελίες καταναλωτών και τις καταγγελίες μεταξύ των επιχειρήσεων.

Το 2013 τέθηκε υποψήφια για τη θέση του Ευρωπαίου Διαμεσολαβητή.

Κατηγορία:Ολλανδοί πολιτικοί
Sin After Sin

Sin After Sin είναι ο τίτλος του τρίτου δίσκου του χέβι μέταλ συγκροτήματος Judas Priest, ο οποίος κυκλοφόρησε μέσω της "CBS Records" τoν Απρίλιο του 1977.
Στις 6 Νοεμβρίου 2001, επανεκδόθηκε από την "Lagecy" με δύο επιπλέον κομμάτια, τη διασκευή στο ""Race with the Devil" των The Gun και μία ζωντανή εκτέλεση του κομματιού "Jawbreaker"" από το 1984.
So Far, So Good... So What!

Το So Far, So Good... So What! είναι το τρίτο στούντιο άλμπουμ του αμερικάνικου thrash metal συγκροτήματος Megadeth, το οποίο κυκλοφόρησε τον Ιανουάριο του 1988 από την "Capitol Records". Στις 27 Ιουλίου 2004, ο δίσκος επανεκδόθηκε με τέσσερα επιπλέον κομμάτια.
Bonded by Blood

Το Bonded by Blood είναι το πρώτο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Combat Records" τον Απρίλιο του 1985.
Γνώρισα την Αγάπη, Γνώρισα τη Ζωή

Η ταινία Γνώρισα την Αγάπη, Γνώρισα τη Ζωή (Πρωτότυπος τίτλος Rachel, Rachel) είναι ψυχολογικό δράμα παραγωγής 1968, σε σκηνοθεσία Πωλ Νιούμαν και με πρωταγωνίστρια τη σύζυγο του Νιούμαν Τζοάν Γούντγουορντ. Το σενάριο της ταινίας που έγραψε ο Στιούαρτ Στερν είναι βασισμένο στο μυθιστόρημα της Μάργκαρετ Λόρενς με τίτλο "A Jest of God".
Εθνική Οδός 81

H Εθνική Οδός 81 ( Χάριν συντομίας EO81) είναι ένας απλός δρόμος διπλής κατευθύνσης με μονή λωρίδα στην Αττική, στην Ελλάδα . Συνδέει τα βόρεια προάστια της Αθήνας με τον Κάλαμο, κοντά στη βόρεια ακτή της Αττικής. 
Κατηγορία:Δρόμοι στην Αττική
Ελίνα Ψύκου

Η Ελίνα Ψύκου είναι σκηνοθέτης, σεναριογράφος και παραγωγός. Γεννήθηκε στην Αθήνα το 1977. Σπούδασε σκηνοθεσία κινηματογράφου στη Σχολή Λυκούργου Σταυράκου και Κοινωνιολογία στο Πάντειο Πανεπιστήμιο. 

Η πρώτη της μεγάλου μήκους ταινία, «Η αιώνια επιστροφή του Αντώνη Παρασκευά», βραβεύτηκε στο τμήμα Works in Progress του Karlovy Vary IFF 2012 και έκανε την παγκόσμια πρεμιέρα της στο Φεστιβάλ Βερολίνου 2013 (τμήμα Forum). Την ίδια χρονιά το περιοδικό Variety την ανέδειξε ως έναν από τους «10 European Directors to Watch», ενώ το 2014 απέσπασε το βραβείο πρωτοεμφανιζόμενου σκηνοθέτη της Ελληνικής Ακαδημίας Κινηματογράφου.

Η δεύτερη μεγάλου μήκους ταινία της, "Ο Γιος της Σοφίας", συμμετείχε ως σενάριο στο Berlinale Residency 2013 και έκανε την παγκόσμια πρεμιέρα της στο διεθνές διαγωνιστικό τμήμα του φεστιβάλ Tribeca 2017, όπου και πήρε το βραβείο καλύτερης ταινίας μυθοπλασίας. Το 2018, "Ο Γιος της Σοφίας" απέσπασε 5 βραβεία της Ελληνικής Ακαδημίας Κινηματογράφου, ανάμεσα στα οποία και αυτά της καλύτερης ταινίας, της σκηνοθεσίας και του σεναρίου. 

Αυτή την περίοδο ετοιμάζει το πρώτο της ντοκιμαντέρ, "Αδέσποτα Κορμιά", την τρίτη της μεγάλου μήκους ταινία μυθοπλασίας, "Κληρονομικοί Φόβοι και άλλες Περιπτώσεις" (συμμετοχή στο Berlinale co-production market 2019) και ολοκληρώνει την παραγωγή της μεγάλου μήκους ταινίας "Αγέλη Προβάτων" σε σενάριο και σκηνοθεσία Δημήτρη Κανελλόπουλου.  

Το 2009 ίδρυσε τη δική της εταιρεία παραγωγής, "Jungle Films," και το 2016, παρέα με τους σκηνοθέτες Αλέξη Αλεξίου, Γιάννη Βεσλεμέ και την ιστορικό κινηματογράφου Αφροδίτη Νικολαΐδου, έφτιαξαν την ομάδα "Η Χαμένη Λεωφόρος του Ελληνικού Σινεμά""," με σκοπό την ανάδειξη της ποικιλίας και της γοητείας του Ελληνικού Κινηματογράφου.
Ότογιολ 50

thumb|220px|Το σήμα του αυτοκινητοδρόμου 50
thumb|Ο χάρτης του αυτοκινητοδρόμου 50
Ο Ότογιολ 50 ή Αυτοκινητόδρομος 50 στα ελληνικά ή Περιφερειακή οδός Αδάνων είναι ένας αυτοκινητόδρομος στην Τουρκία. Ξεκινάει από τα Άδανα και λειτουργεί ως περιφερειακή οδός της πόλης. Έχει μήκος 24 χιλιόμετρα, ενώ στο όλο μήκος του διαθέτει 6 λωρίδες κυκλοφορίας (τρεις ανά κατεύθυνση). Μόλις ολοκληρωθεί ο αυτοκινητόδρομος θα συνδέει τα Άδανα με τον Ότογιολ 51 και τον Ότογιολ 52. Ο οδικός άξονας δεν έχει διόδια. Επίσης είναι μέρος της Ευρωπαϊκής Οδού 90.
Μίκι Τζέιμς

Η Μίκι Λαρί Τζέιμς ("Mickie Laree James-Aldis", 31 Αυγούστου 1979) είναι Αμερικανίδα παλαίστρια και τραγουδίστρια.

Η Μίκι Τζέιμς έχει αναδειχθεί εννέα φορές πρωταθλήτρια στην γυναικεία κατηγορία της πάλης. Αρχικά, έγινε γνωστή στην εταιρεία WWE, όπου κέρδισε πέντε φορές το Αυθεντικό Πρωτάθλημα Γυναικών και μία φορά το Γυναικείο Πρωτάθλημα WWE. Στο TNA, κατέκτησε τρεις φορές το Γυναικείο Πρωτάθλημα TNA, ενώ είναι η μόνη παλαίστρια που κέρδισε αυτούς τους τρεις τίτλους.
Vincent Price

Το Vincent Price είναι τραγούδι του χαρντ ροκ συγκροτήματος Deep Purple, το ενδέκατο του δίσκου "Now What?!", ο οποίος κυκλοφόρησε στις 26 Απριλίου του 2013. Κυκλοφόρησε σε μορφή σινγκλ από την "Ear Music" στις 7 Ιουνίου 2013.
Μπλέικ Σέλτον

Ο Μπλέικ Σέλτον ("Blake Tollison Shelton", 18 Ιουνίου 1976) είναι Αμερικανός τραγουδιστής κάντρι και τηλεοπτικός κριτής στο σόου ταλέντων "The Voice". Έκανε το ντεμπούτο του το 2001 με το τραγούδι Austin.
Κόκκινο Βιβλίο του Χέργκεστ

200px|thumb|Πανομοιότυπο σελίδας του χειρογράφου.
To Κόκκινο Βιβλίο του Χέργκεστ (Ουαλικά: Llyfr Coch Hergest, κωδικός χειρογράφου βιβλιοθήκης Μπόντλιαν: Jesus College MS 111) είναι ένα μεγάλο χειρόγραφο σε περγαμηνή, γραμμένο μεταξύ το 1382 και του 1410, το οποίο κατατάσσεται ως ένα από τα σημαντικότερα μεσαιωνικά χειρόγραφα γραμμένα στην ουαλική γλώσσα. Περιλαμβάνει μια συλλογή πεζογραφίας και ποίησης της Ουαλίας (της περιόδου των λεγόμενων "«Ποιημάτων των Πριγκίπων»" ή "«Y Gogynfeirdd»"). Αποτελεί μια από τις δύο κύριες πηγές του έργου της Ουαλικής μυθολογίας, Μαμπινόγκιον. 

Το χειρόγραφο φέρει το όνομά "«Κόκκινο Βιβλίο»" εξαιτίας του χρώματος της δερμάτινης επένδυσής του και τον γεωγραφικό χαρακτηρισμό "«Χέργκεστ»" λόγω του Χέργκεστ Κορτ, όπου το χειρόγραφο φυλαγόταν όταν βρισκόταν υπό την κατοχή της οικογένειας Βων (Vaughan), κάπου ανάμεσα στα τέλη του 15ου και τις αρχές του 17ου αιώνα.

Σήμερα φυλάσσεται στην Βιβλιοθήκη Μπόντλιαν, στο Πανεπιστήμιο της Οξφόρδης.
Νίκη Τριανταφυλλίδη

Η Νίκη Τριανταφυλλίδη (Αθήνα 27 Νοεμβρίου 1942 - Αθήνα 13 Μαΐου 2013) ήταν Ελληνίδα ηθοποιός, σκηνοθέτης και συγγραφέας.
Ζωή Μασούρα

Η Ζωή Μασούρα (ως Ζωή Μεσσάρη, Αθήνα 1971) είναι Ελληνίδα ηθοποιός και σκηνοθέτης.
Μέγας Κομήτης του 1843

thumb|250px|Απεικόνιση του κομήτη
O Μέγας Κομήτης του 1843, με επίσημο προσδιορισμό C/1843 D1 και 1843 I, είναι κομήτης μεγάλης περιόδου ο οποίος έγινε πολύ λαμπρός τον Μάρτιο του 1843, όταν πέρασε από το περιήλιό του σε μικρή απόσταση από την επιφάνεια του Ήλιου (0,0055 ΑΜ από το κέντρο του Ήλιου). Ο κομήτης ανακαλύφθηκε τις 5 Φεβρουαρίου 1843 και αύξησε γρήγορα τη φωτεινότητά του καθώς πλησίαζε στο περιήλιό του, το οποίο έλαβε χώρα τις 27 Φεβρουαρίου 1843. Ο κομήτης ήταν εύκολα ορατός κατά τη διάρκεια της ημέρας κοντά στον Ήλιο. Μετά το πέρασμα από το περιήλιο ο κομήτης ήταν καλύτερα ορατός από το νότιο ημισφαίριο. Η τελευταία γνωστή παρατήρησή του έλαβε χώρα τις 19 Απριλίου 1843.

Ο Μέγας Κομήτης του 1843 απέκτησε μια εξαιρετικά μακριά και λεπτή ουρά κατά τη διάρκεια και μετά το πέρασμά του από το περιήλιο. Από τη Γη φαινόταν αν έχει μήκος στον ουράνιο θόλο 45 μοίρες στο μέγιστό της. Η ουρά του υπολογίστηκε ότι είχε μήκος μεγαλύτερο από 2 αστρονομικές μονάδες (περίπου 300 εκατομμυρία χιλιόμετρα) και ήταν η μακρύτερη ουρά κομήτη μέχρι που μετρήσεις από το διαστημόπλοιο Ulysses έδειξαν ότι ο κομήτης Χιακουτάκε το 1996 είχε μια ουρά με σχεδόν το διπλάσιο μήκος.

Εκείνη την επόχη, ο Μέγας Κομήτης του 1843 ήταν ο κομήτης με το μικρότερο γνωστό περιήλιο, λιγότερο από 830.000 χιλιόμετρα από το κέντρο του Ήλιου. Το 1880 παρατηρήθηκε ένας κομήτης με τροχιά πολύ όμοια με αυτή του κομήτη του 1843 και θεωρήθηκε ότι ήταν η επιστροφή του κομήτη του 1843, αν και δεν ήταν το ίδιο λαμπρός με το προηγούμενο. To 1882 παρατηρήθηκε άλλος ένας πολύ λαμπρός κομήτης με παρόμοια τροχιά. Όλοι αυτοί οι κομήτες παρατηρήθηκαν ευρέως μετά το πέρασμα από το περιήλιο. Αρχικά υπήρχε η υπόθεση ότι ήταν ο ίδιος κομήτης, του οποίου η τροχιά γινόταν δραστικά μικρότερη σε κάθε πέρασμα από το περιήλιο. Παρόλα αυτά, η μελέτη της τροχιάς του Μέγα Κομήτη του 1882 έδειξε ότι είχε περίοδο περιφοράς 772 ±3 ετών, ενώ η περίοδος περιστροφής των άλλων κομητών υπολογίστηκε σε 600 με 800 χρόνια. Ο κομήτης του 1843 δεν παρατηρήθηκε για αρκετά μεγάλο χρονικό διάστημα για να προσδιοριστεί με ακρίβεια η τροχιά του, η οποία μπορεί να αντιστοιχεί σε περίοδο περιφοράς μεταξύ 600 και 800 ετών. Ο Χάιντριχ Κρόιτς μελέτησε την τροχιά αυτών των κομητών και πρότεινε ότι όλοι προέρχονται από ένα κοινό πρόγονο, ο οποίος διασπάστηκε σε κάποιο προηγούμενο πέρασμα από το περιήλιό του. Αυτοί οι κομήτες, μαζί με τον Κομήτη Ικέγια-Σέκι, ο οποίος ήταν ο λαμπρότερος κομήτης του 20ού αιώνα, και τους C/1963 R1, C/1970 K1 και C/2011 W3, ανήκουν στην οικογένεια κομητών Κρόιτς, οι οποίοι προέρχονται όλοι από ένα κοινό πρόγονο-κομήτη. Για παράδειγμα ο κομήτης του 1880 θεωρείται θραύσμα του κομήτη του 1843.
Άνταμ Γιανκόφσκι

Ο Άνταμ Γιανκόφσκι (Adam Jankowski, (γενν. 1948 στο Γκντανσκ της Πολωνίας) είναι Αυστριακός ζωγράφος και καθηγητής στο Πανεπιστήμιο Τέχνης και Σχεδίου του Όφφενμπαχ (HfG Offenbach). Το στούντιο του βρίσκεται στο Σανκτ Πάουλι στο Αμβούργο της Γερμανίας.
Stained Class

Stained Class είναι ο τίτλος του τέταρτου δίσκου του χέβι μέταλ συγκροτήματος Judas Priest, ο οποίος κυκλοφόρησε τoν Φεβρουάριο του 1978 μέσω της "CBS Records" στην Ευρώπη και της "Columbia" στην Αμερική.
Το 2001, ο δίσκος επανεκδόθηκε με το μέχρι τότε ακυκλοφόρητο ""Fire Burns Below" και τη ζωντανή εκτέλεση του "Better By You, Better Than Me"" από τη συναυλία τους στις 13 Σεπτεμβρίου 1990 στο Λος Άντζελες.
Ανρί Καμαρά

Ο Ανρί Καμαρά (γεννημένος 10 Μαΐου 1977), είναι παλαίμαχος διεθνής Σενεγαλέζος ποδοσφαιριστής που αγωνιζόταν σε όλες τις θέσεις της επίθεσης.
Δημήτριος Οπρόπουλος

Ο Δημήτριος Οπρόπουλος (1921 - 22 Ιουλίου 1987) ήταν συνταγματάρχης του ελληνικού στρατού με σημαντική αντιδικτατορική δράση.
Fabulous Disaster

Το Fabulous Disaster είναι το τρίτο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Relativity Records" τον Ιανουάριο του 1989. Το άλμπουμ επανεκδόθηκε το 1999 από την "Century Media" σε μορφή CD, με τη διασκευή στο τραγούδι "Overdose" των AC/DC να συμπληρώνει τα εννέα τραγούδια του δίσκου.

Οι ηχογραφήσεις έγιναν το 1988 στα στούντιο "Alpha & Omega Recording"του Σαν Φρανσίσκο, ενώ η μίξη έγινε στα "Different Fur Studios". Αυτός ήταν ο δεύτερος δίσκος των Exodus ο οποίος ανέβηκε στα πρώτα εκατό άλμπουμ του Billboard και μέχρι το 2007 είχε πουλήσει πάνω από 70.000 αντίτυπα στις Ηνωμένες Πολιτείες.

Το τραγούδι "The Toxic Waltz" αποτέλεσε το πρώτο βίντεο κλιπ του συγκροτήματος, λαμβάνοντας μεγάλο αριθμό μεταδόσεων από την εκπομπή "Headbanger's Ball" του "MTV".

Μετά την περιοδεία για την προώθηση του δίσκου ο ντράμερ Τομ Χάντινγκ αποχώρησε από το συγκρότημα για να αντικατασταθεί από τον Τζον Τεμπέστα.
Σαρλ Ουέλ

<br>

Ο Σαρλ Ουέλ ντυ Πετί Πρε (γαλλικά: Charles Houël du Petit Pré, 1616-1682) ήταν Κυβερνήτης της Γουαδελούπης από το 1643 ως το 1664. Διορισμένος από την Εταιρεία των Νήσων της Αμερικής, της εξαγόρασε το αρχιπέλαγος. Κατέστη, με βασιλικό διάταγμα χρονολογούμενο στον Αύγουστο του 1645, ο πρώτος ανώτατος διοικητής-κυβερνήτης του νησιού. Ο Λουδοβίκος ΙΔ΄ του απέδωσε τον τίτλο του Μαρκησίου της Γουαδελούπης.

Βρήκε ένα νησί σε τραγική κατάσταση και προχώρησε σε αναδιοργάνωση των δομών του κατασκευάζοντας το Φρούριο Ντελγκρέ. Καθώς η Εταιρεία των Νήσων της Αμερικής, που ήταν ιδιοκτήτρια του νησιού, βρισκόταν σε δεινή οικονομική κατάσταση το 1648, ο Σαρλ Ουέλ, σε συνεργασία με τον κουνιάδο του Ζαν ντε Μπουασερέ ντ'Ερμπλαί εξαγόρασε το αρχιπέλαγος. Αυτή ήταν και η απαρχή της οικονομικής ανάπτυξης του αρχιπελάγους χάρη στις φυτείες ζάχαρης, καφέ και κακάο.

Ο Σαρλ Ουέλ ίδρυσε την πόλη της Μπας-Τερ το 1649. Έδωσε το όνομά του στο Ουελμόν, μια κορυφή των Καραϊβικών Ορέων.

Ιδρυθείσα από τον Κολμπέρ τον Αύγουστο του 1664, η Εταιρεία των Δυτικών Ινδιών είχε ως μονοπώλιο την εκμετάλλευση των νησιών όσον αφορά τις φυτείες και την καλλιέργεια ζάχαρης, ενώ ως πρωταρχικό στόχο είχε την επαναγορά της νήσου της Γουαδελούπης από τον Ουέλ, ώστε αυτή να επιστρέψει υπό τον έλεγχο του βασιλιά. 


Κατηγορία:Κυβερνήτες της Γουαδελούπης
Αββαείο του Κλυνύ

Το Αββαείο του Κλυνύ (γαλλικά: "Abbaye de Cluny") είναι μονή των Βενεδικτίνων στο Κλυνύ της Γαλλίας, χτισμένη σε Ρομανικό ρυθμό.

Ιδρύθηκε το 910 από τον Γουλιέλμο Α΄ τον Ευσεβή, δούκα της Ακουιτανίας και υπήρξε από τις πιο σημαντικές μονές το μεσαίωνα.
Λουξεμβουργιανό Σοσιαλιστικό Εργατικό Κόμμα

Το Λουξεμβουργιανό Σοσιαλιστικό Εργατικό Κόμμα (λουξ. "Lëtzebuerger Sozialistesch Arbechterpartei", γαλλ. "Parti Ouvrier Socialiste Luxembourgeois", γερμ. "Luxemburger Sozialistische Arbeiterpartei") είναι ένα σοσιαλδημοκρατικό πολιτικό κόμμα του Λουξεμβούργου.

Το κόμμα είναι το δεύτερο μεγαλύτερο στη Βουλή των Αντιπροσώπων της χώρας, καθώς κατέχει 13 από τις συνολικά 60 έδρες της, ενώ κατέχει και μία από τις έξι έδρες της χώρας στο Ευρωπαϊκό Κοινοβούλιο. Είναι αυτή τη στιγμή το μικρότερο κόμμα στην κυβέρνηση συνεργασίας του Λουξεμβούργου, στην οποία συμμετέχει και το κεντροδεξιό Χριστιανικό Κοινωνικό Λαϊκό Κόμμα. Πρόεδρος του κόμματος είναι ο Κλοντ Χάαγκεν από τον Μάρτιο του 2014.

Το κόμμα είναι, ως επί το πλείστον, σοσιαλδημοκρατικό αλλά περιλαμβάνει και μία δημοκρατική σοσιαλιστική πτέρυγα, ενώ είναι συνδεδεμένο με την εργατική τάξη. Είναι κοντά στην Συνομοσπονδία Ανεξάρτητων Συνδικάτων του Λουξεμβούργου, το μεγαλύτερο κέντρο συνδικάτων της χώρας, ωστόσο δεν διατηρούν επίσημους δεσμούς. Το κόμμα είναι ιδιαίτερα ισχυρό στα νότια της χώρας, ενώ συνδέεται με την Σοσιαλιστική Διεθνή και με το Ευρωπαϊκό Σοσιαλιστικό Κόμμα.
Ανδρέας Ψυχάρης

Ο Ανδρέας Ψυχάρης (γεν. 22 Αυγούστου 1967) είναι Έλληνας δημοσιογράφος, διπλωμάτης, πολιτικός και βουλευτής της Νέας Δημοκρατίας στην Α΄ Περιφέρεια Αθηνών.
Pet Shop Boys

Οι Pet Shop Boys είναι αγγλικό electronic pop ντουέτο, το οποίο αποτελείται από τους Neil Tennant και Chris Lowe και έχουν πουλήσει 50 εκατομμύρια δίσκους σε όλο τον κόσμο και αναφέρονται ως το πιο επιτυχημένο δίδυμο στην ιστορία της βρετανικής μουσικής στο Βιβλίο Γκίνες. Έχουν βραβευτεί τρεις φορές με Brit Award και έξι υποψηφιότητες για Grammy και μετά το 1985 22 τραγούδια τους ήταν στα βρετανικά τσαρτς και 42 στα 30 καλύτερα τραγούδια.
Κυπριακός Οργανισμός Αθλητισμού

Ο Κυπριακός Οργανισμός Αθλητισμού (ΚΟΑ, ) είναι η ανώτατη αθλητική αρχή της Κυπριακής Δημοκρατίας. Ξεκίνησε τη λειτουργία του το 1969 με έδρα τη Λευκωσία. Ο ημικρατικός οργανισμός ιδρύθηκε βάσει του περί ΚΟΑ Νόμου του 1969.
Βέρνον Σο

Ο Βέρνον Σο ("Vernon Lorden Shaw", 13 Μαΐου 1930 – 2 Δεκεμβρίου 2013) ήταν πρόεδρος της Δομινίκας από το 1998 ως το 2003. Υπηρέτησε ως ο 5ος πρόεδρος της χώρας από την ανεξαρτησία της, το 1978.
Powerslave

Το Powerslave είναι ο πέμπτος στούντιο δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου στις 3 Σεπτεμβρίου 1984 μέσω της δισκογραφικής εταιρείας "ΕΜΙ".

Το 1995, επανεκδόθηκε σε μορφή διπλού CD, το οποίο περιείχε τέσσερα επιπλέον κομμάτια.
Behind the Sun

Το Behind the Sun είναι ένα single από τα The Uplift Mofo Party Plan και What Hits!? των Red Hot Chili Peppers. Αρχικά το τραγούδι θα είχε κυκλοφορήσει ως single το 1987 αλλά η EMI πίστευε ότι δεν ταίριαζε στον ήχο του συγκροτήματος και έτσι κυκλοφόρησε το 1992 για να προβάλει το best of άλμπουμ What Hits!?. Έφτασε στο #7 του U.S. Modern Rock Tracks και είναι το μόνο τραγούδι με κιθαρίστα τον Hillel Slovak που συμπεριλήφθηκε σε chart του Billboard.
Iron Fist

Το Iron Fist είναι το πέμπτο στούντιο άλμπουμ του βρετανικού χέβι μέταλ συγκροτήματος Motörhead, το οποίο κυκλοφόρησε σε μορφή βινυλίου τον Απρίλιο του 1982 μέσω της δισκογραφικής εταιρείας "Bronze Records" στην Ευρώπη και της "Mercury Records" στην Αμερική. Το άλμπουμ επανεκδόθηκε σε μορφή CD το 1996 από τη "Castle Communications", με πέντε επιπλέον τραγούδια.
Παναγία του Μουτουλλά

Η Παναγία του Μουτουλλά είναι μικρός ορθόδοξος χριστιανικός ναός της περιόδου της Φραγκοκρατίας στην Κύπρο. Βρίσκεται στις νότιες παρυφές του ορεινού χωριού Μουτουλλάς (Επαρχία Λευκωσίας), στα βουνά της Μαραθάσας της οροσειράς του Τροόδους. Χτισμένη, σύμφωνα με κτητορική επιγραφή, το 1280 στον τύπο του δρομικού ξυλόστεγου ναού και διακοσμημένη με τοιχογραφίες που συνεχίζουν την παλαιότερη κομνήνεια παράδοση και ενσωματώνουν δυτικές επιρροές, η Παναγία του Μουτουλλά αποτελεί σημαντικό δείγμα υστεροβυζαντινής αρχιτεκτονικής και τέχνης στην Κύπρο καθώς είναι και το μοναδικό ασφαλώς χρονολογημένο μνημείο του 13ου αι. στη μεγαλόνησο. Λόγω της σημασίας του έχει κηρυχθεί από την UNESCO μνημείο παγκόσμιας κληρονομιάς.
Δημήτρης Κούρκουλας

Ο Δημήτρης Κούρκουλας (1954) ήταν Έλληνας Υφυπουργός εξωτερικών στην κυβέρνηση Σαμαρά.
Καραΐβοι

Οικογένεια Καραΐβων ιθαγενών, όπως τη σχεδίασε ο [[Τζον Γκάμπριελ Στέντμαν]] το [[1818]]

Οι Καλινάγος, Καραΐβοι ή Καρίμπ, είναι αμερικάνικος ιθαγενής λαός με καταγωγή τα βόρεια της Βενεζουέλας που μετανάστευσε προς τα νησιά της Καραϊβικής κατά τα τέλη του 9ου αιώνα μ.Χ.. Η διεθνής ονομασία των «Καραΐβων» τους αποδόθηκε οριστικά το μετά την άφιξη των Ευρωπαίων στο Νέο Κόσμο. Εξαιτίας αυτού, ο συγκεκριμένος λαό προτιμά την ονομασία Καλινάγο, η οποία είναι πιο κοντινή στην αρχική τους ονομασία, όπως αυτή καταγράφηκε από τον Γάλλο ιεραπόστολο Ρεϊμόν Μπρετόν στις αρχές του 17ου αιώνα, με τους άνδρες να αυτοαποκαλούνται "Callinago", ενώ οι γυναίκες "Calliponam".

Οι Καραΐβοι έδωσαν στη σημερινή Δομινίκα την ονομασία "Wai`tukubuli" που σημαίνει «Μεγάλο είναι το σώμα της» και «"Hairoun"», το οποίο δεν μεταφράζεται, στη νήσο του Άγίου Βικεντίου. Έδωσαν το όνομά τους στη θάλασσα της Κεντρικής Αμερικής, η οποία έγινε η Καραϊβική Θάλασσα.

Ύστερα από την πρώτη του επαφή με τους ιθαγενείς λαούς της Αμερικής, ο Χριστόφορος Κολόμβος σημείωσε στο ημερολόγιό του ότι του είχε αναφερθεί η ύπαρξη: «Ανθρώπων με ένα μόνο μάτι, άλλων που είχαν μύτη σκύλου, οι οποίοι τρέφονταν από την ανθρώπινη σάρκα: μόλις αιχμαλώτιζαν έναν εχθρό, τον αποκεφάλιζαν, έπιναν το αίμα του και του έκοβαν τα γεννητικά όργανα». Φαίνεται, ωστόσο, ότι η προηγούμενη περιγραφή αποτελεί αποκύημα της φαντασίας των Ευρωπαίων παρά πραγματικό γεγονός.

Ο ορισμός των Καραΐβων στη γλώσσα των Αραουάκων, "cariba", πέρασε στη συνέχεια, μέσω των ισπανικών, σε αρκετές ευρωπαϊκές γλώσσες, όπως για παράδειγμα τα γαλλικά, που απέφερε το επίθετο και ουσιαστικό «cannibale».
Πύρρουλας

Ο Πύρρουλας είναι πτηνό της οικογενείας των Σπιζιδών, που απαντά και στον ελλαδικό χώρο. Η επιστημονική ονομασία του είδους είναι "Pyrrhula pyrrhula" και περιλαμβάνει 12 υποείδη. 

Στην Ελλάδα απαντά το υποείδος "Pyrrhula pyrrhula pyrrhula" (Linnaeus, 1758).
Σιμόν Μποκανέγκρα

Ο Σιμόν Μποκανέγκρα ("Simon Boccanegra") είναι μία όπερα με πρόλογο και τρεις πράξεις του Ιταλού συνθέτη Τζουζέπε Βέρντι. Είναι γραμμένη πάνω σε ιταλικό λιμπρέτο του Φραντσέσκο Μαρία Πιάβε, βασισμένο στο ομώνυμο ισπανικό θεατρικό έργο του Αντόνιο Γκαρθία Γκουτιέρεθ, που γράφτηκε το 1843. Η παγκόσμια πρεμιέρα της όπερας έγινε στο Θέατρο Λα Φενίτσε της Βενετίας, στις 12 Μαρτίου 1857. Σε έργο του Γκουτιέρεθ βασίζεται και μία άλλη όπερα του Βέρντι, ο "Τροβατόρε".

Με δεδομένες τις δυσκολίες που παρουσίαζε η αρχική πλοκή, μία αναθεωρημένη εκδοχή του έργου, με αλλαγές στο κείμενο από τον Αρρίγκο Μπόιτο, παρουσιάσθηκε για πρώτη φορά στη Σκάλα του Μιλάνου στις 24 Μαρτίου 1881. Αυτή είναι και η μορφή με την οποία παρουσιάζεται συνήθως η όπερα σήμερα, με τη σκηνή της αίθουσας του συμβουλίου ως το φινάλε στην Α΄ Πράξη.
Ελβετική Ποδοσφαιρική Ομοσπονδία

Η Ελβετική Ποδοσφαιρική Ομοσπονδία είναι το ανώτατο όργανο διοίκησης του ποδοσφαίρου στην Ελβετία. Ιδρύθηκε το 1895 ως μια από τις πρώτες ομοσπονδίες ποδοσφαίρου εκτός του Ηνωμένου Βασιλείου. Η SFV-ASF ήταν ιδρυτικό μέλος της FIFA το 1904. Η ΦΙΦΑ εδρεύει στην Ζυρίχη της Ελβετίας. Επίσης, η UEFA εδρεύει στην ελβετική πόλη της Νιόν. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών, και νέων της Ελβετίας. Εποπτεύει επίσης τη Φούτμπολ Λιγκ. Εδρεύει στη Βέρνη.

ASF-SFV είναι η συντομογραφία του ονόματος της ομοσπονδίας σε πέντε από τις εθνικές γλώσσες της Ελβετίας. ASF σημαίνει στα γαλλικά (Association Suisse de Football) και στα ιταλικά (Associazione Svizzera di Football), SFV στα γερμανικά σημαίνει (Schweizerischer Fußballverband), ενώ στα ραιτο-ρωμανικά η ανεπίσημη συντομογραφία ASB σημαίνει (Associaziun Svizra da Ballape).
Red Bull GmbH

Η Red Bull GmbH είναι αυστριακή εταιρεία ποτοποιίας, η οποία εμπορεύεται το ενεργειακό ποτό Red Bull. Το 2011 ένα σύνολο 4.631 δισεκατομμυρίων συσκευασιών είχαν πωληθεί σε περισσότερες από 161 χώρες παγκοσμίως. 8.294 συνολικά εργαζόμενοι διαχειρίστηκαν 4.25 δισεκατομμύρια ευρώ σε έσοδα. Τα κεντρικά γραφεία της Red Bull GmbH βρίσκονται στο Φουσλ αμ Ζε της Αυστρίας.
Σιρίλ Τερεώ

Ο Σιρίλ Τερεώ, (), (γεννημένος στις 24 Απριλίου 1983 στο Πριβά της Γαλλίας), είναι Γάλλος ποδοσφαιριστής, ο οποίος αγωνίζεται για λογαριασμό της ιταλικής Φιορεντίνα, ως επιθετικός.
Αντώνης Τότσης

Ο Αντώνης Τότσης ήταν Ελληνοκύπριος πρώην αθλητής και αγωνιστής.
ΑΣ Μον-Ντορ

Η ΑΣ Μον-Ντορ είναι ποδοσφαιρική ομάδα από τη Νέα Καληδονία, με έδρα τα προάστια της Νουμεά.

Ιδρυθείσα στις 25 Ιανουαρίου 1999, η ομάδα έχει κατακτήσει τέσσερις φορές το Πρωτάθλημα Νέας Καληδονίας, ενώ έχει επίσης κατακτήσει τρεις φορές το Κύπελλο Νέας Καληδονίας. Η ΑΣ Μον-Ντορ έχει ακόμη λάβει μέρος σε διασυλλογική διοργάνωση και συγκεκριμένα το Τσάμπιονς Λιγκ το 2007, όπου αποκλείστηκε στην φάση των ομίλων, τερματίζοντας στην τελευταία θέση του ομίλου της, καθώς ηττήθηκε σε όλες τις αναμετρήσεις της. Η ομάδα, με βάση την ιστορία της, φαίνεται να έχει μια ιδιαίτερη παράδοση στον θεσμό του εγχώριου κυπέλλου, καθώς έχει φτάσει στον τελικό συνολικά έξι φορές, σε συνολικά έντεκα χρόνια ύπαρξης. Θεωρείται ως ένας εκ των σημαντικότερων συλλόγων της Νέας Καληδονίας από τις αρχές της δεκαετίας του 2000 και η μεγαλύτερη αντίπαλος της ΑΣ Μαζεντά από την Νουμεά.